Vaccinat cu ambele doze, dar fără anticorpi. Cum explică situația medicul Marinescu.
Marius Pahomi a fost vaccinat cu ambele doze, dar nu a dezvoltat anticorpi. Pahomi a făcut testul la 7 zile după rapel. Rezultatul a arătat o valoare de 0,4. Adrian Marinescu îi transmite să repete testul, peste o lună.
După ce s-a vaccinat cu ambele doze, antreprenorul Marius Pahomi a vrut să vadă dacă are imunitate, iar rezultatul nu a fost deloc cel pe care îl aştepta. A descoperit că nu are anticorpi atunci când şi-a făcut testul de anticorpi, la șapte zile după rapel.Marius Pahomi, antreprenor vaccinat în etapa a II-a: "Şi am intrat şi eu pentru că facusem testul la acelaşi laborator şi am văzut că-mi apăruse şi mie testul, l-am deschis cu entuziasm şi am văzut că mie îmi ieșise valoare 0,4 care însemna că nu am anticorpi. Am fost foarte surprins de acest rezultat.“Deşi testul spune că nu a dezvoltat anticorpi, medicii l-au asigurat că este protejat împotriva virusului.Marius Pahomi, antreprenor vaccinat în etapa a II-a: "Am fost contactat aseară de cineva de la Ministerul Sănătăţii, care mi-a explicat că nu este foarte concludent acest test, de aceea nu-l recomandă, şi că îmi garantează că am aceeași imunitate ca și o persoană care a primit un rezultat pozitiv.“Infecţionistul Adrian Marinescu spune că indiferent de eficacitatea vaccinului, din 100 de oameni, 5% nu vor căpăta anticorpi. Medicul îl îndeamnă pe Marius să repete testul peste o lună, iar profesorul Răzvan Cherecheș spune că Marius ar putea avea ghinionul să facă parte din acel grup de 5%.Adrian Marinescu, medic infecţionist: "Vor fi persoane care nu obțin anticorpi în urma vaccinării. Anticorpii se obțin fie dacă trecem prin boală, fie dacă ne vaccinăm. În cazul de față, nu a trecut prin infecție, iar, în urma vaccinării, nu a obținut anticorpii protectori. După o lună, ar merita să își facă această testare“.Răzvan Cherecheș, profesor de Sănătate Publică: "Cetățeanul în cauză a nimerit în grupul ghinionist. Cam 95% au anticorpi, au protecție, totul e OK și 5%, nu. Nu avem ce să facem. Ăsta e și motivul pentru care vom continua să purtăm mască, până când avem acoperirea de 70%.“.